અમદાવાદ: 5 મહિના પહેલાં પ્રભુતામાં પગલાં પાડનારી યુવતીનાં દહેજ ભૂખ્યા સાસરિયાંએ ઘરે બાંધીને ઢોર માર માર્યો હતો. જે બાદ પરિણીતા પિયર આવી તો તેના માતાપિતાએ જણાવ્યું કે તેના સાસરિયાં દ્વારા છૂટાછેડાની નોટિસ આપવામાં આવી છે. પિયર આવીને મારી નાખવાની ધમકી આપતા કંટાળેલી મહિલાએ આખરે મહિલા પોલીસ સ્ટેશન (પૂર્વ)માં સાસરિયાં વિરુદ્ધ દહેજની ફરિયાદ કરી છે. મણિનગરમાં રહેતી 23 વર્ષીય સ્વરાનાં લગ્ન એપ્રિલ મહિનામાં મહેસાણાના મૌલિક સાથે થયાં હતાં.